CELEX: 62014TN0083
Language: sl
Date: 2014-02-04 00:00:00
Title: Zadeva T-83/14: Tožba, vložena 4. februarja 2014 – LTJ Diffusionproti UUNT – Arthur et Aston (ARTHUR & ASTON)

14.4.2014   
            
            
               SL
            
            
               Uradni list Evropske unije
            
            
               C 112/51
            
         Tožba, vložena 4. februarja 2014 – LTJ Diffusionproti UUNT – Arthur et Aston (ARTHUR & ASTON)
   (Zadeva T-83/14)
   2014/C 112/65
   Jezik, v katerem je bila tožba vložena: francoščina
   
      Stranke
   
   
      Tožeča stranka: LTJ Diffusion (Colombes, Francija) (zastopnik: S. Lederman, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Arthur et Aston SAS (Giberville, Francija)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               odločbo prvega odbora za pritožbe pri Uradu za usklajevanje na notranjem trgu z dne 2. decembra 2013 v zadevi R 1963/2012-1 razveljavi v delu, v katerem je bilo presojeno, da uporaba prejšnje znamke „ARTHUR“ št. 17731 ni bila v skladu z določbami člena 15(1), drugi pododstavek, točka (a), Uredbe št. 207/2009;
            
         
               —
            
            
               če bi Splošno sodišče na podlagi svoje sodne prakse (SSEU, 4. junij 2013, T-514/11, „DECATHLON“) menilo, da samo ni pristojno za razsojanje utemeljenosti ugovora, ki ga je vložila družba LTJ DIFFUSION 14. aprila 2011, ker odbor za pritožbe še ni zavzel stališča, se mu predlaga, naj: zadevo predodeli pristojni sestavi, da bo odločeno o utemeljenosti ugovora, ki ga je vložila družba LTJ DIFFUSION 14. aprila 2011 zoper predlog za registracijo znamke Skupnosti št. 9509911, ki se nanaša na besedni znak „ARTHUR & ASTON“ in ki označuje nekatere proizvode iz razredov 3, 9, 14 in 25 in zlasti „čevlje, škornje in nizke čevlje“.
            
         
      Tožbeni razlogi in bistvene trditve
   
   
      Prijavitelj znamke Skupnosti: Arthur et Aston SAS
   
      Zadevna znamka Skupnosti: besedna znamka „ARTHUR & ASTON“ za proizvode iz razredov 3, 9, 14 in 25 (prijava znamke Skupnosti št. 9 509 911)
   
      Imetnik znamke ali znaka, navajanega v postopku z ugovorom: tožeča stranka
   
      Navajana znamka ali znak: nacionalna polfigurativna znamka, ki vsebuje besedni element „Arthur“, za proizvode iz razreda 25
   
      Odločba oddelka za ugovore: zavrnitev ugovora
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev člena 15(1), drugi pododstavek, točka (a), Uredbe št. 207/2009